open-index/open-wikipedia-markdown huggingface dataset:
Δάφνη Αμαλιάδας Ηλείας

:*Για οικισμούς με ίδιο όνομα στην Ηλεία, δείτε: [[Δάφνη Ηλείας]]*

Η **Δάφνη** είναι πεδινό χωριό του Νομού Ηλείας, νοτιοδυτικά της τεχνητής λίμνης του Πηνειού. Η ομώνυμη Τοπική Κοινότητα έχει μόνιμο πληθυσμό 543 κατοίκους (συγκεκριμένα: 515 κάτοικοι Δάφνης και 28 κάτοικοι Καλαθά) σύμφωνα με την απογραφή του 2011. Απέχει μόλις 8 χιλιόμετρα από την πόλη της Αμαλιάδας και βρίσκεται σε υψόμετρο 104 μέτρων. Η Δάφνη από το 1997, σύμφωνα με το νόμο Καποδίστρια, έγινε δημοτικό διαμέρισμα και ανήκει στο Δήμο Αμαλιάδας ενώ από το 2010 αποτελεί την έδρα της ομώνυμης Τοπικής Κοινότητας της Δημοτικής Ενότητας Αμαλιάδας του Καλλικρατικού Δήμου Ήλιδας.

Μέχρι το 1957 ονομαζόταν **Δάμιζα**.

## Γενικά στοιχεία
Στην Δάφνη υπάρχουν πολλά παλιά, αλλά και νεόκτιστα κτίρια. Τα περισσότερα διαθέτουν κήπους. Η Δάφνη διαθέτει επίσης μία κεντρική πλατεία, δημοτικό σχολείο το οποίο δυστυχώς δεν λειτουργεί λόγω της υπογεννητικότητας, ένα εξαιρετικό ελαιοτριβείο και μεγάλο αριθμό φυτωρίων. Ακόμα υπάρχει ένα πρατήριο υγρών καυσίμων, ένα παντοπωλείο-καφενείο και μια ψησταριά που λειτουργεί τους καλοκαιρινούς μήνες. Το κοινοτικό γραφείο όπου κάθε δεύτερη  εβδομάδα περνά αγροτικός  γιατρός. Οι κάτοικοι του χωριού ασχολούνται κυρίως με την κτηνοτροφία και τη γεωργία (ελιές, σταφίδα). Όμως καλλιεργούν πιπεριές, καρπούζια, κολοκύθια, κρεμμύδια και τριφύλλι. Υπάρχει ενεργός ταχυδρομική υπηρεσία και money transfer. Υπάρχει νεολαία και κάθε καλοκαίρι γίνεται το φεστιβάλ Δάφνης «Δημήτρης Λ. Λαγκαδινός», όπου λαμβάνουν χώρα ποικίλες εκδηλώσεις (θεατρικές παραστάσεις, παραδοσιακοί χοροί, κλπ.), που συγκεντρώνουν αυξημένο ενδιαφέρον στην περιοχή.

### Αξιοθέατα
Πολύ κοντά στη Δάφνη, στη τοποθεσία "Λακκαθέλα", βρίσκεται αρχαίο μυκηναϊκό νεκροταφείο θαλαμωτών τάφων, με πλούσια και σημαντικά ευρήματα, η οποία έχει χαρακτηριστεί αρχαιολογικός χώρος. Γνωστό στην ευρύτερη περιοχή είναι το μη επανδρωμένο μοναστήρι του Αγίου Βλάσιου, λίγο έξω από το χωριό σε τοποθεσία με θέα τους κάμπους. Χρονολογείται στον 7<sup>ο</sup> ή 8<sup>ο</sup> αιώνα και έχει χαρακτηριστεί ως ιστορικό  διατηρητέο μνημείο. Η γιορτή του Αγίου είναι στις 11 Φεβρουαρίου. Κάθε χρόνο εκείνη την μέρα οι κάτοικοι του χωριού συρρέουν στο παλιό μοναστήρι για να τιμήσουν την μνήμη του Αγίου και να προσευχηθούν. Μέσα στο χωριό υπάρχει η εκκλησία του Αγίου Αθανασίου και η γιορτή του Αγίου είναι στις 2 Μαϊου. Κοντά στο δημοτικό σχολείο βρίσκεται και το Κοιμητήριο του Αγίου Νικολάου, το οποίο ήταν μια δωρεά της Ευγενίας Λιακόπουλου για την μνήμη του γιου της. Τώρα ανακαινίστηκε πρόσφατα με την οικονομική βοήθεια της εκκλησίας.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δάφνης Αμαλιάδας Ηλείας, eetaa.gr. Ανακτήθηκε: 10/09/2016.
* Ε.Ε.Τ.Α.Α. - Διοικητικές μεταβολές Κοινότητας Δάφνης Αμαλιάδας Ηλείας, eetaa.gr. Ανακτήθηκε: 10/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αμαλιάδας
Κατηγορία:Δήμος Ήλιδας
Μέγαρο Στόκλετ

Το **Μέγαρο Στόκλετ** (γαλλικά: Palais Stoclet, φλαμανδικά: Stocletpaleis) βρίσκεται στο δήμο Βολουβέ-Σαιν-Πιερ (Woluwe-Saint-Pierre) στις Βρυξέλλες, Avenue de Tervueren και αποτελεί ένα από τα πιο σημαντικά αρχιτεκτονήματα του βιενέζικου κινήματος της «Απόσχισης» ή «Σετσεσιονισμού» (Wiener Sezession) στην Ευρώπη, που ήταν επηρεασμένο, αλλά και με προωθημένες διαφοροποιήσεις, από το ευρωπαϊκό Αρ Νουβό.   

Το Μέγαρο Στόκλετ σχεδιάστηκε από τον Αυστριακό αρχιτέκτονα Γιόζεφ Χόφμαν (Josef Hoffmann, 1870 – 1956), ως ιδιωτική κατοικία του εκατομμυριούχου τραπεζίτη Αντόλφ Στόκλετ (Adolphe Stoclet). Οικοδομήθηκε μεταξύ των ετών 1905 και 1911 από το «Βιενέζικο Εργαστήριο» (Wiener Werkstätte), το οποίο διαμόρφωσε το εσωτερικό του κτιρίου σε απόλυτη αρμονία με το αρχιτεκτονικό ύφος της όλης κατασκευής.  

Τέσσερις πελώριες γλυπτές μορφές γιγάντων από μπρούντζο, χαρακτηριστικό δείγμα γλυπτικής Αρ Ντεκό, έργο του γλύπτη Φραντς Μέτσνερ (Franz Metzner, 1870 - 1919), διακοσμούν τον πανύψηλο πύργο του κτιρίου. Η τραπεζαρία στο εσωτερικό διακοσμείται από μια εκπληκτική ζωφόρο 14 μέτρων, που τιτλοφορείται *«Το Δέντρο της Ζωής»* (*L'Arbre de Vie*), τρίπτυχο έργο του διάσημου Αυστριακού ζωγράφου Γκούσταφ Κλιμτ (Gustav Klimt, 1862 - 1918). 

## Δείτε επίσης
* Γιόζεφ Χόφμαν

## Πηγές

*"1001 Buildings You Must See Before You Die", p. 359 Palais Stoclet, General Editor Mark Irving, Cassel Illustrated, London 2007
*Gabriele Fahr – Becker: "Art Nouveau", pp. 374 – 378 Palais Stoclet – The total work of art, Tandem Verlag GmbH/h.f. Ullmann, 2007

Κατηγορία:Κτίρια και κατασκευές στο Βέλγιο
Κατηγορία:Βρυξέλλες
Κατηγορία:Μνημεία Παγκόσμιας Κληρονομιάς στο Βέλγιο
Κεντρική Εκουατόρια

Η **Κεντρική Εκουατόρια** (αραβικά: الاستوائية الوسطى *«al-Istiwāʾiyya al-Wusṭā»*, αγγλικά: Central Equatoria) είναι μία από τις δέκα πολιτείες του Νότιου Σουδάν. Η έκτασή της είναι μόνο 22.956 τετρ. χλμ., κάνοντάς τη την μικρότερη πολιτεία του κράτους. Παλιότερα είχε την ονομασία *Μπαχρ αλ Τζαμπάλ*(Bahr al Jabal), που στα αραβικά σημαίνει "Το ποτάμι των βουνών", διότι ο Λευκός Νείλος διαπερνά ολόκληρη τη χώρα. Μετονομάστηκε σε "Κεντρική Εκουατόρια" την 1 Απριλίου του 2005 υπό την κυβέρνηση του Νότιου Σουδάν. Πρωτεύουσά της είναι η Τζούμπα, η οποία είναι ταυτόχρονα και η πρωτεύουσα της χώρας.

## Δημογραφικά στοιχεία
Σύμφωνα με τη δημοσκόπηση του 2008, ο πληθυσμός της Κεντρικής Εκουατόρια αριθμεί 1.103.592 κατοίκους. Στη συγκεκριμένη πολιτεία υπάρχουν δεκάδες φυλές, μερικές από τις οποίες είναι οι Μπάρι, Ποτζούλου, Κάκουα, Κάλικο, Κούκου, Λουγκμπάρα, Λουλούμπο, Μακαράκα, Νυανγκουάρα. Άλλες μικρότερες είναι οι Νυέπο και οι Λοκόγια.

## Δείτε επίσης
** Νότιο Σουδάν
** Τζούμπα
** Σουδάν
** Αφρική

Κατηγορία:Γεωγραφία του Νότιου Σουδάν
Girlfriend (τραγούδι, Wings)

Το **Girlfriend** είναι τραγούδι που γράφτηκε από τον Πωλ ΜακΚάρντεϊ. Ο ΜακΚάρτνεϊ πρότεινε στον Μάικλ Τζάκσον να ηχογραφήσει το τραγούδι. Ωστόσο, αργότερα τελείωσε την ηχογράφηση με το συγκρότημα Wings, και κυκλοφόρησε στο άλμπουμ *[[London Town (άλμπουμ)|London Town]]*. Ο Κουίνσι Τζόουνς πρότεινε στον Τζάκσον να ηχογραφήσει το κομμάτι για το άλμπουμ *[[Off the Wall (άλμπουμ)|Off the Wall]]*. Ο Τζόουνς δεν ήξερε ότι το κομμάτι γράφτηκε ειδικά για τον Τζάκσον. Η ηχογράφηση του Τζάκσον παρέλειψε το middle eight που ακούγεται στην εκδοχή του ΜακΚάρτνεϊ. Κυκλοφόρησε ως single το 1980, μόνο στο Ηνωμένο Βασίλειο, ως το πέμπτο και τελευταίο single από το *Off the Wall*. Ήταν ένα μεγάλο hit single για τον Τζάκσον και μια από τις πρώτες ηχογραφήσεις του με τραγούδια του ΜακΚάρτνεϊ.

Ο ΜακΚάρτνεϊ και ο Τζάκσον συνεργάστηκαν για το τραγούδι *[[The Girl Is Mine]]* από το *[[Thriller (άλμπουμ)|Thriller]]* και σε 2 κομμάτια από το άλμπουμ του ΜακΚάρτνεϊ, *[[Pipes of Peace]]*, τα *[[Say Say Say]]* και *The Man*. Το 1985, ο Τζάκσον απέκτησε τον κατάλογο της ATV Music Publishing (με τα πνευματικά δικαιώματα στα κομμάτια των Beatles) χωρίς αμφιβολία από τον ΜακΚάρτνεϊ. Σύμφωνα με τον ΜακΚάρτνεϊ, «χώρισαν» καθώς είχε ζητήσει «αύξηση» από τον Τζάκσον και αυτός δεν το έκανε.

## Κατάλογος κομματιών

### UK single

# *Girlfriend* – 3:04
# *Bless His Soul* (με τους Τζάκσον 5)

## Προσωπικό

* Σύνθεση: Πωλ ΜακΚάρτνεϊ 
* Παραγωγή: Κουίνσι Τζόουνς 
* Κύρια και background φωνητικά: Μάικλ Τζάκσον 
* Μπάσο: Λουίς Τζόνσον 
* Ντραμς: Τζων Ρόμπινσον 
* Ηλεκτρικό πιάνο: Γκρέγκ Φίλλινγκεϊνς 
* Συνθεσάιζερ: Ντέιβιντ Φόστερ 
* Προγραμματισμός συνθεσάιζερ από τους Στηβ Πορκάρο και Τζωρτζ Ντουκ
* Κιθάρα: Βαχ Βαχ Βάτσον και Μαρλό Χέντερσον 
* Διευθέτηση πνευστών από τον Τζέρρι Χέι και εκτέλεση πνευστών από τους The Seawind Horns:
** Τρουμπέτα και flugelhorn: Τζέρρι Χέι 
** Τενορός, alto σαξόφωνο και φλάουτο: Λάρι Γουίλιαμς 
** Βαρύτονο, σαξόφωνο τενόρου και φλάουτο: Κιμ Χάτσκροφτ
** Τρομπόνα: Γουίλιαμ Ρέιχενμπατς 
** Τρουμπέτα: Γκάρι Γκραντ 
* Alto Sax Solo: Λάρρι Γουίλιαμς
* Διευθέτηση ήχου από τους Κουίνσι Τζόουνς, Τομ Μπάχλερ και Γκρεγκ Φίλλινγκεϊνς
* Διευθέτηση φωνητικών από τους Μάικλ Τζάκσον και Κουίνσι Τζόουνς

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1980
Κατηγορία:Τραγούδια του 1978
Κατηγορία:Singles της Epic Records
Ντραγκολιούμπ Οϊντάνιτς

Ο **Ντραγκολιούμπ Οϊντάνιτς** (σέρβ: *Драгољуб Ојданић*) είναι Σέρβος απόστρατος Στρατηγός, πρώην αρχηγός του Γιουγκοσλαβικού Γενικού Επιτελείου την περίοδο 1998-2000, στενός συνεργάτης του Γιουγκοσλάβου Προέδρου Σλόμπονταν Μιλόσεβιτς.

## Βιογραφικό
Γεννήθηκε στις 1 Ιουνίου 1941 στο Ούζιτσε. Το 1958 εισήχθη στη Γιουγκοσλαβική Στρατιωτική Ακαδημία, από όπου αποφοίτησε το 1964. Ήταν αναπληρωτής διοικητής του 37ου Σώματος στο Ούζιτσε. Στις 20 Απριλίου 1992 προήχθη στη θέση του Υποστράτηγου και ανέλαβε πλέον τη θέση του Διοικητή του Στρατού στο Ουζίτσε. Στον Πόλεμο της Βοσνίας δραστηριοποιήθηκε στην ανατολική Βοσνία.

Το 1998 προήχθη σε Στρατηγό του Γιουγκοσλαβικού Γενικού Επιτελείου και συμμετείχε στον Πόλεμο του Κοσσυφοπεδίου. Ανέλαβε επίσης την Άμυνα της Σερβίας κατά τη διάρκεια των Νατοϊκών βομβαρδισμών το 1999.

Το 2000 μετά το θάνατο του Υπουργού Άμυνας Παύλε Μπουλάτοβιτς ανέλαβε τη θέση του και προήχθη στη θέση του Αρχιστράτηγου του Γιουγκοσλαβικού Στρατού.

Στις 25 Απριλίου 2002 μεταφέρθηκε οικειοθελώς στη Χάγη για να δικαστεί από το Διεθνές Ποινικό Δικαστήριο για την Πρώην Γιουγκοσλαβία με την κατηγορία ότι διέπραξε εγκλήματα πολέμου. Ο Οϊντάνιτς στο δικαστήριο δήλωσε αθώος.

Το Μάρτιο του 2006 όταν πέθανε ο πρώην Πρόεδρος Σλόμπονταν Μιλόσεβιτς ο Οϊντάνιτς ζήτησε να παραστεί στην κηδεία του παλιού του φίλου και συνεργάτη. Τελικά μπόρεσε να παρεβρεθεί.

To 2009 το Διεθνές Δικαστήριο της Χάγης του επέβαλε ποινή 15 ετών. Ο σύμβουλος στην προσφυγή του Οϊντάνιτς είναι ο Αμερικανός Πήτερ Ρόμπινσον. Τον Ιανουάριο του 2013, ο Οϊντάνιτς παραδέχθηκε δημοσίως την συμμετοχή του σε εγκλήματα πολέμου κατά των Κοσοβάρων Αλβανών και απέσυρε την προσφυγή κατά της καταδίκης του. Τον Αύγουστο του 2013, ο Οϊντάνιτς αποφυλακίστηκε πρόωρα και από τότε ζει στη Σερβία.

Έχει τιμηθεί με το μετάλλιο του Τάγματος της Ελευθερίας. 

## Παραπομπές


Κατηγορία:Σέρβοι στρατιωτικοί
Κατηγορία:Υπουργοί άμυνας της Σερβίας
I Need You (τραγούδι, 3T)

Το **I Need You** είναι τραγούδι των 3T. Το τραγούδι έρχεται από το άλμπουμ *[[Brotherhood (άλμπουμ, 3T)|Brotherhood]]*. Το τραγούδι γράφθηκε αρχικά από τον Έρικ Καρμέν και κυκλοφόρησε το 1981 από τους Euclid Beach Band. Η εκδοχή των 3T κυκλοφόρησε το 1996 και είχε καλές θέσεις στα ευρωπαϊκά τσαρτ. Μερικές φορές θεωρείται ότι τραγουδούσαν με τον Μάικλ Τζάκσον, αλλά ο Τζάκσον εκτέλεσε μόνο τα background φωνητικά.

## Κατάλογος κομματιών

; CD Single
# *I Need You* (Album Version) – 3:55
# *Brotherhood* (Single Edit) – 3:16

; Maxi CD
# *I Need You* (Christmas Mix) – 4:13
# *I Need You* (Singalong Version) – 3:55
# *[[Anything (τραγούδι, 3T)|Anything]]* (Acoustic Version) - 4:02

## Τσαρτ

## Παραπομπές


κατηγορία:Τραγούδια του Μάικλ Τζάκσον
Κατηγορία:Τραγούδια του 1995
Κατηγορία:Singles του 1996
Διασκέδαση

**Διασκέδαση** είναι η δραστηριότητα που δίνει τον μηχανισμό στους ανθρώπους να απαλύνονται από τις στρεσογόνες καταστάσεις της καθημερινότητας και να χαλαρώνουν.

## Ετυμολογία
Αποτελείται από τα «δια» και «σκεδάζω» σημαίνοντας «δια-σκορπίζω» (από το αρχαίο διασκεδάννυμι, το οποίο σημαίνει και διαλύω, εξανεμίζω ή, εναλλακτικά, από το «σχίζω»).

### Σημασία και χρήση
Κυριολεκτικά σημαίνει κομματιάζω και πετώ μακριά τα θρύμματα του άγχους, της στεναχώριας, της ανίας κτλ.

Μεταφορικά ο όρος αναφέρεται στην εκτόνωση, την ψυχική εκφόρτιση που έχει ανάγκη ο άνθρωπος στη ζωή του και ειδικότερα στον ελεύθερο χρόνο του, προκειμένου να νιώσει ψυχικά ισορροπημένος

## Είδη Διασκέδασης
Διασκεδαστικό μπορεί να είναι το να καταφέρει να γελάσει κανείς με μια γελοιογραφία, το ανέκδοτο κάποιου διασκεδαστή (κλόουν, τηλεπαρουσιαστή, ηθοποιού), παρακολουθώντας μια *αστεία* ταινία, θεατρική παράσταση, επιθεώρηση ή κινούμενο σχέδιο, να χαλαρώσει μέσα σε μια παρέα, πολλές φορές καταναλώνοντας αλκοόλ, χορεύοντας, ακούγοντας μουσική, παίζοντας παιχνίδια κλπ.

## Σημασία και διαφορά από την ψυχαγωγία
Η διασκέδαση είναι πολύ σημαντική διαδικασία στη ζωή του ανθρώπου. Όμοια με την εκτόνωση, τον βοηθά να δραπετεύει από την ρουτίνα της καθημερινότητας και έτσι έχει ευεργετική επίδραση, καθώς η πραγματικότητα της ζωής κουράζει σωματικά και ψυχικά τον άνθρωπο που ανταποκρίνεται στις ευθύνες της. Διαφέρει σημαντικά από την ψυχαγωγία καθώς εκδηλώνεται όχι με τον στοχασμό και την σκέψη που απαντάται κατά την παρακολούθηση μιας θεατρικής παράστασης αλλά με θορυβώδη γέλια, χαμόγελα και εμφανή συμμετοχή του σώματος κατά τη διαδικασία αυτή.

## Παραπομπές


## Εξωτερικοί σύνδεσμοι

Κατηγορία:Άνθρωπος
Κατηγορία:Ψυχαγωγία
Κατηγορία:Χιούμορ
Citroën Nemo

Το **Citroën Nemo** ήταν ένα επαγγελματικό αυτοκίνητο τύπου «light van» (ελαφρύ βαν), που κατασκευάστηκε από τη γαλλική αυτοκινητοβιομηχανία Citroën, από τον Οκτώβριο του 2007 έως τον Δεκέμβριο του 2017. Μαζί με το Citroën Berlingo του 1996, αντικατέστησε το Citroën C15, το οποίο παραγόταν από το 1984 έως το 2005.

## Βασικά στοιχεία
thumb|left|Το πίσω μέρος του απέναντι Citroën Nemo Combi ή Nemo Multispace, η οικογενειακή έκδοση του Nemo.

Το Citroën Nemo ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Τα συγγενικά μοντέλα του Nemo ήταν το Fiat Fiorino τρίτης γενιάς και το Peugeot Bipper.

Η επίσημη παρουσίαση και των τριών μοντέλων έλαβε χώρα στο Άμστερνταμ στις 2 Οκτωβρίου 2007. Κατά τη διάρκεια της Διεθνούς Έκθεσης Επαγγελματικών Οχημάτων στο Ανόβερο από τις 23 Σεπτεμβρίου έως τις 2 Οκτωβρίου 2008, το Citroën Nemo, μαζί με τα Fiat Fiorino και Peugeot Bipper, κέρδισε τον τίτλο του «Van of the Year» («Van της Χρονιάς») για το 2009. Ειδικότερα το Citroën Nemo, παρουσιάστηκε για πρώτη φορά στις αγορές τον Ιανουάριο του 2008. Τελικώς, η παραγωγή των αρχικών Citroën Nemo και Peugeot Bipper έληξε τον Δεκέμβριο του 2017, καθώς ο τότε Όμιλος PSA δεν θέλησε να ανανεώσει τη σχετική συνεργασία της ταυτόχρονης κατασκευής των τριών μοντέλων στην Προύσα μαζί με την Fiat, αλλά να συνεργαστεί στην κατηγορία αυτή με τις Opel και Vauxhall που είχε μόλις εξαγοράσει τον Μάρτιο του 2017.

## Εκδόσεις
* XTR 
* XTR Plus 
* Comfort
* Comfort Plus

## Nemo Combi

Υπήρξε και μια μακρύτερη κατά 10 εκατοστά εκδοχή **Nemo Combi**, γνωστή και ως **Nemo Multispace** σε κάποια κράτη, ένα μικρό πολυμορφικό (MPV) με περισσότερα καθίσματα. Κυκλοφόρησε επίσης μέσα στο 2008 και βασίστηκε στην ίδια πλατφόρμα, ως μια κάπως πιο «οικογενειακή» έκδοση του Nemo.

## Τεχνικά στοιχεία
### Βενζίνη

### Ντίζελ

## Αναφορές


## Εξωτερικοί σύνδεσμοι

* Η επίσημη ελληνική ιστοσελίδα του Citroën Nemo
* Η επίσημη ελληνική ιστοσελίδα του Citroën Nemo Combi

Nemo
Κατηγορία:Επαγγελματικά αυτοκίνητα
Κατηγορία:Γαλλικά αυτοκίνητα
Χάντερ Πάρις

Ο **Χάντερ Πάρις** (αγγλικά: *Hunter Parrish Tharp*, 13 Μαΐου 1987) είναι Αμερικανός ηθοποιός και τραγουδιστής, γνωστός για το ρόλο του ως Σάιλας Μπότγουϊν στην τηλεοπτική σειρά *[[Weeds]]* του καναλιού Showtime.

## Πρώτα χρόνια
Ο Χάντερ Πάρις γεννήθηκε στο Ρίτσμοντ της Βιρτζίνια και μεγάλωσε στη πόλη Πλάνο του Τέξας. Η μητέρα του, Άννι Πάρις, δουλεύει με αυτιστικά παιδιά και ο πατέρας του, Μπρους Θαρπ, είναι μηχανικός. Το 2007, αποφοίτησε από το Λύκειο του Πλάνο και από το *Texas Tech University Independent School District*. Ο Πάρις είναι «φιλελεύθερος χριστιανός».

## Καριέρα
Ο Χάντερ Πάρις έχει συμμετάσχει ως γκεστ σταρ σε πολλές τηλεοπτικές σειρές, μεταξύ των οποίων το **, το *Close to Home*, το *[[Νόμος και Τάξη: Ειδική Ομάδα]] (Law & Order: Special Victims Unit)* και το *Summerland*. Ακόμη έχει εμφανιστεί στις ταινίες * Πιτζάμα Πάρτι! (Sleepover)* και *RV*.

Στη ταινία *Freedom Writers*, ο Πάρις υποδύθηκε τον Μπεν Σάμιουελς, τον μοναδικό λευκό μαθητή σε μία τάξη Λυκείου της Καλιφόρνια. Ο κριτικός Thomas Hibbs της ιστοσελίδας *National Review Online* σημείωσε ότι ο Πάρις υποδύθηκε το ρόλο με «σεμνό και ειλικρινές χιούμορ».

Ο Πάρις υποδύεται τον Σάιλας Μπότγουϊν στην τηλεοπτική σειρά *[[Weeds]]* του καναλιού Showtime. Η σειρά βρίσκεται τώρα στον όγδοο και τελευταίο κύκλο της.

Στις 18 Αυγούστου του 2008, ο Πάρις εντάχθηκε στο καστ του βραβευμένου με Τόνυ μιούζικαλ του Μπρόντγουεϊ, το *[[Spring Awakening]]*. Ανέλαβε τον πρωταγωνιστικό ρόλο του Μέλχιορ Γκέιμπορ στο θέατρο Eugene O'Neill στη Νέα Υόρκη, λαμβάνοντας εξαιρετικά θετικές κριτικές για την ερμηνεία του. Παρέμεινε στο ρόλο αυτό μέχρι και την τελευταία παράσταση του έργου, στις 18 Ιανουαρίου 2009.

Στις 18 Αυγούστου 2008, ο Πάρις κυκλοφόρησε ένα βίντεο στην ιστοσελίδα *Funny or Die* με τίτλο «Cougar 101 with Hunter Parrish».

Το 2009, υποδύθηκε τον Σταν, έναν παίκτη μπάσκετ στο Λύκειο, στη ταινία *[[17 Ξανά]] (17 Again)*.

Από το 2007 έως το 2009, φιλοξένησε ένα διαδικτυακό τοκ σόου μαζί με τους φίλους του, Κάιλ Σέρμαν και Άλισον Τάιλερ, με τίτλο «Two Guys and a Girl».

Στις 8 Αυγούστου 2011, ανακοινώθηκε ότι ο Πάρις θα πρωταγωνιστήσει ως Ιησούς στην επερχόμενη αναβίωση του μιούζικαλ *[[Godspell]]* στο Μπρόντγουεϊ. Οι παραστάσεις ξεκίνησαν στις 13 Οκτωβρίου και τελείωσαν στις 15 Απριλίου.

## Φιλμογραφία

## Παραπομπές


## Εξωτερικοί σύνδεσμοι

* [Internet Movie Database]

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Τούνχα

Η **Τούνχα** (ισπανικά:*Tunja*)  είναι πόλη στην βορειοανατολικής Κολομβίας, πρωτεύουσα του Διαμερίσματος Μπογιακά. Ο πληθυσμός της ανέρχεται σε 174 577 κατ. (2011).

## Ιστορία

Η Τούνχα αρχικά ονομαζόταν Ούνζα (Hunza) από τους ιθαγενείς, περιοχή με μεγάλο πληθυσμό και πολιτιστικό κέντρο πριν την εποχή των Ισπανών κονκισταδόρες. Στις 6 Αυγούστου 1539 εγκαταστάθηκαν Ευρωπαίοι στην περιοχή.
Όπως και η Κολομβιανός ολόκληρη, έτσι και η Τούνχα ειδικότερα, άρχισε να αναπτύσσεται με γοργό ρυθμό από την ανεξαρτησία της Κολομβίας (1819) και έπειτα.

## Γεωγραφία

Το υψόμετρο της πόλης είναι 2.820 μ. και η έκτασή της είναι περίπου 121 χλμ². Το κλίμα που επικρατεί είναι εύκρατο, η μέση ετήσια θερμοκρασία είναι 14,3&nbsp;°C. Στην κεντρική πλευρά της πόλης κυριαρχούν ο λόφος της Άγιος Λάζαρος, γνωστός ως και "λόφος που προσεύχεται". Στους πρόποδες του λόφου βρίσκεται το μεσαιωνικό τμήμα της πόλης, γνωστό ως Centro Histórico (παλαιά Τούνχα) το οποίο χαρακτηρίζεται από την ύπαρξη στενών μικρών περασμάτων, των επονομαζόμενων "Senderos". Στο μοντέρνο βόρειο τμήμα της πόλης κυριαρχεί ο ουρανοξύστης της (Unicentro), κέντρο του μεγαλύτερου εμπορικού κέντρου της πόλης, καθώς και ο ένας από τους δύο σιδηροδρομικούς σταθμούς. Η πόλη είναι το εκπαιδευτικό κέντρο της χώρας, με σχεδόν ένα στους πέντε κατοίκους να είναι σπουδαστής.

## Κλίματολογικά στοιχεία



Πηγή: Μετεωρολογικός σταθμός της Τούνχα


## Παραπομπές


## Εξωτερικοί σύνδεσμοι
* 

Κατηγορία:Πόλεις της Κολομβίας
Κώστας Λυχναράς

Ο **Κώστας Λυχναράς** (Αθήνα, 4 Οκτωβρίου 1938 – Αθήνα, 15 Μαΐου 2025) ήταν Έλληνας σκηνοθέτης του ελληνικού κινηματογράφου και της τηλεόρασης.

## Βιογραφία
Έκανε τα πρώτα του βήματα στη σκηνοθεσία και το μοντάζ τη δεκαετία του 1960. 

Μέχρι το 2005, ο Κώστας Λυχναράς έχει σκηνοθετήσει και έχει γίνει βοηθός σκηνοθέτη σε πάνω από 40 τηλεοπτικές ή κινηματογραφικές παραγωγές, εκ των οποίων είναι: "Οι ιερόσυλοι", "Η Έκτη Εντολή", "Βασίλης, Ιάσων και Ντόκυ", "Κωνσταντίνου και Ελένης ", "Δέκα λεπτά κήρυγμα", "Το καφέ της Χαράς", "Ας Πρόσεχες" κ.ά. Επίσης, έχει εργαστεί ως σκηνοθέτης στις ειδήσεις και σε πολλές ενημερωτικές και ψυχαγωγικές εκπομπές του MEGA. Ο γιος του, Άρης Λυχναράς, επίσης σκηνοθέτης, έχει αναλάβει την σκηνοθεσία εκπομπών όπως τα: "7+7", "Φάκελοι", "Πρωταγωνιστές", "Μουσικά Βραβεία Αρίων", Τηλεμαραθώνιος "Αλυσίδα Αγάπης", Τηλεοπτικά Βραβεία "Πρόσωπα 2006", στις πρωινές εκπομπές "Σαν Στο Σπίτι Σας", "Όμορφος Κόσμος Το Πρωί", "Πρωινό μου", "Mega με μία", "Πρωινό μας", "Καλημερούδια", ενώ το 2016 μεταφέρθηκε στο Έψιλον ως σκηνοθέτης στην ψυχαγωγική εκπομπή "Επιτέλους Σαββατοκύριακο". 

Απεβίωσε στις 15 Μαΐου 2025, σε ηλικία 86 ετών. 

## Τηλεοπτικές σειρές
*Ένας Πυγμαλίων
*Έξοδος κινδύνου
*Ας πρόσεχες
*Γαλήνη
*Δέκα λεπτά κήρυγμα
*Η έκτη εντολή
*Η αλεπού και ο μπούφος
*Η οργή των θεών
*Κεκλεισμένων των θυρών
*Κωνσταντίνου και Ελένης
*Λεηλασία μιας ζωής
*Μεθυσμένη πολιτεία (1980)
*Μη μου γυρνάς την πλάτη (1986)  
*Ο Βασίλης, ο Ιάσων και ο Ντόκυ (1992)
*Ο Χριστός ξανασταυρώνεται (1975)
*Ο άγνωστος (1988)
*Ο δρόμος (1977)
*Ο φιλαράκος μας (1981)
*Ο φονιάς (1982)
*Οι γιοί του Κάιν (1973)
*Οι ιερόσυλοι (1983)
*Οι παραστρατημένοι (1979)
*Οικογένεια Καράμπελα (2001)
*Παντρεμένοι... ανύπαντροι (1994)
*Ρόκκος Χοϊδάς (1982)
*Σκοτεινές δυνάμεις (1976)
*Το καφέ της Χαράς (2003)
*Το σπίτι των ξένων (1972)
*Τρεις και ο... κούκος! (1986)
*Φόνος χωρίς ταυτότητα (1990)

## Φιλμογραφία
*1965-Ενώνει ο πόνος δυο καρδιές
*1966-Η αδελφή μου θέλει ξύλο
*1966-Κάνε με πρωθυπουργό
*1966-Κλεμμένη αγάπη
*1965-Περιπέτειες με τους Forminx
*1966-Φίφης ο ακτύπητος
*1965-Φτωχός αλλά τίμιος

## Θεατρικές παραστάσεις
*1972-Ένα δώρο για το δάσκαλο (ΕΙΡΤ)
*1972-Ένα όμορφο απόγευμα στον κήπο του Λουξεμβούργου (ΕΙΡΤ)
*1980-Ένας ταξιδιώτης (ΥΕΝΕΔ) 
*1973-Έρωτας και πιάνο (ΕΙΡΤ) 
*1973-Απρόοπτη επίσκεψη (ΕΙΡΤ)  
*1980-Από το παράθυρο (ΥΕΝΕΔ)  
*1972-Δοκιμάστε ξανά (ΕΙΡΤ)
*1979-Καληνύχτα Καρολίνα (ΥΕΝΕΔ)
*1976-Μαρία του Οκτώβρη (ΕΡΤ)
*1972-Ο άνθρωπος από τη Ραγκούν (ΕΙΡΤ)
*1977-Ο μακρύς ο κοντός και ο ψηλός (ΕΡΤ)  
*1972-Ο προικοθήρας (ΕΙΡΤ)  
*1978-Οι βάτραχοι (ΕΡΤ)
*1980-Οι γυναίκες έχουν πάντα δίκιο (ΥΕΝΕΔ)  
*1973-Σήμερα το βράδυ είμαι μόνη (ΕΙΡΤ) 
*1976-Στέλλα Βιολάντη (τηλεσκηνοθεσία) (ΕΡΤ)
*1972-Το αστεράκι (ΕΙΡΤ)
*1972-Το γαϊτανάκι (ΕΙΡΤ)

## Τηλεπαιχνίδια
*1986-Αν θυμάμαι καλά (ΕΡΤ2)  

## Εκπομπές
*1988-Μεγεθύνσεις (ΕΤ2)
*1989-MEGA γεγονότα (Mega Channel)
*1986-Πες το και θα γίνει (ΕΡΤ2)  
*1966-Τέχνη και λόγος (ΕΙΡ)  
*1971-Τα φώτα της ράμπας (ΕΙΡΤ) 
*1989-Ψηλά τα χέρια (Mega Channel)

## Παραπομπές

κατηγορία:Έλληνες σκηνοθέτες
Αναπτήρας

thumb|Ένας γενικού τύπου αναλώσιμος αναπτήρας.
Ο **αναπτήρας** είναι μια φορητή συσκευή η οποία χρησιμοποιείται για να παραχθεί φλόγα. Αποτελείται από ένα μεταλλικό ή πλαστικό δοχείο γεμισμένο με ένα εύφλεκτο υγρό ή υγραέριο ή πετρέλαιο υπό πίεση, ένα μέσο ανάφλεξης και κάποια διάταξη για το σβήσιμο της φλόγας. 

## Εσωτερικοί σύνδεσμοι
* 
* 

Κατηγορία:Οικιακές συσκευές
Μονώνυμο

**Μονώνυμο** ονομάζεται η **Ακέραια,** αλγεβρική παράσταση, στην οποία μεταξύ του ***αριθμητικού παράγοντα*** και των  '''''μεταβλητών''''' σημειώνεται μόνο η πράξη του **πολλαπλασιασμού**. Αντιπαραβάλλεται με το πολυώνυμο, το οποίο είναι άθροισμα **μη όμοιων** μονωνύμων.

Για παράδειγμα οι παραστάσεις -5, 3χ, 2/3χ2ψ, -5(-3)χ3ψ22/3, (2+ \scriptstyle \sqrt{3})αβω2 είναι μονώνυμα. Δεν είναι μονώνυμα οι παραστάσεις 2+χ, 1/χ2=χ−2, ( 3-α)χψ5.

Αν σε ένα μονώνυμο υπάρχουν περισσότερες από μία σταθερές τότε μπορούν να αντικατασταθούν με τον γινόμενό τους. Η μοναδική σταθερά που προκύπτει λέγεται **συντελεστής** του μονωνύμου. Το υπόλοιπο τμήμα λέγεται **κύριο μέρος** του μονωνύμου. Στα παραπάνω παραδείγματα: 
  

Ένα μονώνυμο που έχει μια σταθερά και κάθε μεταβλητή του εμφανίζεται μια φορά, έχει την **ανηγμένη** του μορφή. Συνήθως στην ανηγμένη μορφή γράφουμε πρώτα τον συντελεστή και στη συνέχεια τις μεταβλητές με την αλφαβητική τους σειρά. Δύο μονώνυμα που στην ανηγμένη μορφή τους έχουν το ίδιο κύριο μέρος ( τις ίδιες μεταβλητές με τους ίδιους εκθέτες καθεμιά ), λέγονται **όμοια**. **Βαθμός** του μονωνύμου ως προς μια μεταβλητή είναι ο εκθέτης της μεταβλητής αυτής στην ανηγμένη του μορφή. Βαθμός του μονωνύμου είναι το άθροισμα των βαθμών όλων των μεταβλητών του. Επειδή α0 =1, για μη μηδενικό αριθμό α, υποθέτουμε ότι κάθε μονώνυμο είναι μηδενικού βαθμού ωςωνύμων λέγεται **[[πολυώνυμο]]** και δεν ανάγεται περαιτέρω: 3χ+2ψ = 3χ+2ψ. Είναι λάθος να γράφουμε 3χ+2ψ = 5χψ δηλαδή παίρνεις το Χ και ψ και τα βάζεις μέσα στο αριθμό όπου περισσεύει

Για να πολλαπλασιάσουμε (διαιρέσουμε) δύο οποιαδήποτε μονώνυμα πολλαπλασιάζουμε (διαιρούμε) τους συντελεστές τους και προσθέτουμε (αφαιρούμε) τους εκθέτες κάθε μεταβλητής. Δηλαδή εφαρμόζουμε τις ιδιότητες των δυνάμεων. Το γινόμενο δύο μονωνύμων είναι μονώνυμο ενώ το πηλίκο δύο μονωνύμων δεν είναι πάντα μονώνυμο.

(-3χω2)5χψω(-χ3ω)= 15χ5ψω4

(5χ2ψ5)/(-2χ2ψ3ω ) = -2,5ψ2ω−1

## Εξωτερικοί σύνδεσμοι

Κατηγορία:Άλγεβρα
Κατηγορία:Πολυώνυμα
Μεθανικός φαινυλεστέρας

Ο **μεθανικός φαινυλεστέρας** ή **μυρμηκικός φαινυλεστέρας** ή **φορμικός φαινυλεστέρας** είναι ο φαινυλεστέρας του μεθανικού οξέος και ο απλούστερος αρωματικός καρβοξυλκός εστέρας.

## Παραγωγή

### Εστεροποίηση

Ο μεθανικός φαινυλεστέρας μπορεί να παραχθεί με αντίδραση εστεροποίησης φαινόλης (PhOH) και μεθανικού οξέος (HCOOH) σε όξινο περιβάλλον:


\mathrm{HCOOH + PhOH \xrightarrow{H^+} HCOOPh + H_2O}


### Αλκυλίωση

Ο μεθανικός φαινυλεστέρας μπορεί να παραχθεί με αντίδραση αλκυλίωσης μεθανικού νατρίου (HCOONa) με φαινυλαλογονίδιο (PhX):


\mathrm{HCOONa + PhX \xrightarrow{} HCOOPh + NaX}


### Ακυλίωση

Ο μεθανικός φαινυλεστέρας μπορεί να παραχθεί με αντίδραση ακυλίωσης φαινόλης (PhOH), με τις ακόλουθες χημικές ενώσεις:

1. Με φορμυλαλογονίδιο (HCOX):

\mathrm{HCOX + PhOH \xrightarrow{} HCOOPh + HX}


2. Με ανθρακικό οξύ (H2CO3):

\mathrm{H_2CO_3 + PhOH \xrightarrow{} HCOOPh + HCOOH}


3. Με άλλον μεθανικό αλκυλεστέρα (μετεστεροποίηση, HCOOR):

\mathrm{HCOOR + PhOH \overrightarrow\longleftarrow HCOOPh + ROH}


## Χημικές ιδιότητες

### Σαπωνοποίηση

Ο μεθανικός φαινυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και φαινόλη (PhOH):

\mathrm{HCOOPh + NaOH \xrightarrow{} HCOONa + PhOH}


### Μετεστεροποίηση

Ο μεθανικός φαινυλεστέρας δίνει αντίδραση μετεστεροποίησης με αλκοόλη (ROH), σχηματίζοντας μεθανικό αλκυλεστέρα και φαινόλη:


\mathrm{HCOOPh + ROH \overrightarrow\longleftarrow HCOOR + PhOH}


### Αμμωνιόλυση

Ο μεθανικός φαινυλεστέρας δίνει αντίδραση αμμωνιόλυσης με αμμωνία (NH3), σχηματίζοντας μεθαναμίδιο (HCONH2) και φαινόλη (PhOH):

\mathrm{HCOOPh + NH_3 \xrightarrow{} HCONH_2 + PhOH}


### Επίδραση οργανομαγνησιακών ενώσεων

Ο μεθανικός φαινυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και φαινυλομαγνησιοαλογονίδιο (PhOMgX):


\mathrm{HCOOPh + RMgX \xrightarrow{} PhOCH(R)OMgX \xrightarrow{} RCHO + PhOMgX \downarrow}


### Αναγωγή

Ο μεθανικός φαινυλεστέρας δίνει αντιδράσεις οξειδοαναγωγής, σχηματίζοντας μεθανόλη και φαινόλη (PhOH):

1. Με νάτριο (Na) και αιθανόλη (CH3CH2OH):

\mathrm{HCOOPh + 3Na + 3CH_3CH_2OH \xrightarrow{} PhOH + CH_3OH + 3CH_3CH_2ONa}


2. Με διυδρογόνο (H2) και νικέλιο (Ni):

\mathrm{HCOOPh + \frac{3}{2}H_2 \xrightarrow{Ni} PhOH + CH_3OH}


3. Με λιθιοαργιλιοτετραϋδρίδιο (LiAlH4):

\mathrm{2HCOOPh + LiAlH_4 \xrightarrow{} LiAl(OCH_3)_2(OPh)_2 \xrightarrow{+2H_2O} 2PhOH + 2CH_3OH + LiAlO_2}


## Αναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

Κατηγορία:Καρβοξυλικοί εστέρες
Κατηγορία:Αρωματικές ενώσεις
Μαρσέλο Λέιτε Περέιρα

Ο **Μαρσέλο Λέιτε Περέιρα** ή **Μαρσελίνιο** (πορτογαλικά: Marcelo Leite Pereira) είναι Βραζιλιάνος ποδοσφαιριστής, γεννημένος στις 22 Ιουνίου 1987, που αγωνίζεται στη ΦΚ Πούνε Σίτι.

## Ποδοσφαιρική καριέρα
Ο Μαρσέλο Λέιτε Περέιρα, γνωστός σαν Μαρσελίνιο, έχει αγωνιστεί στην δεύτερη ομάδα της Ατλέτικο Μαδρίτης και της Χετάφε. Τον Ιανουάριο του 2007 πήγε σαν μεταγραφή στην πορτογαλική ομάδα Βιτόρια Γκιμαράες, όπου δεν αγωνίστηκε καθόλου, ενώ τελευταία εμφανίζεται στο ρόστερ της Τομπένσε. Το 2008 επι εποχής Μαντζουράκη αποκτήθηκε στη Skoda Ξάνθη αλλά δόθηκε για ένα χρόνο δανεικός στη Π.Σ. Καλαμάτα που είχε μια καλή σεζόν. Η θέση του είναι επιτελικός μέσος. Ένα από τα δυνατά του σημεία είναι η ντρίμπλα. Σε παιχνίδι απέναντι στον Μ.Γ.Σ. Πανσερραϊκό έβαλε ένα πολύ ωραίο γκολ που ψηφίστηκε σαν BEST GOAL για την 11η αγωνιστική της ελληνικής Super League. Έπειτα, πήρε μεταγραφή στην Μπανιάς, μια ποδοσφαιρική ομάδα στα Ηνωμένα Αραβικά Εμιράτα όπου πήρε 11 συμμετοχές. Το 2015 η Μπανιάς έδωσε τον Μαρσελίνιο στην Ιταλική Κατάνια. Από εκεί, κατέληξε πίσω στην Ελλάδα για χάρη του Ατρόμητου Αθηνών. Στον Ατρόμητο δεν έμεινε και πολύ, καθώς την ίδια χρονιά, πήγε στην βραζιλιάνικη Ανάπολις. Δυστυχώς, ούτε εκεί έμεινε για πολύ διότι πάλι την ίδια χρονιά κατέληξε στην Ινδία, για λογαριασμό της Ντέλχι Ντάιναμος. Το 2017 μεταφέρθηκε στην Αβαϊ και από εκεί τελικά βρέθηκε στην Πούνε Σίτι.

## Επιτεύγματα
Ο Μαρσελίνιο σαν επαγγελματίας ποδοσφαιριστής δεν κατάφερε να κερδίσει κάποιο τρόπαιο εκτός από το 2015/2016 Indian Super League Top Scorer.

## Παραπομπές


## Πηγές

* Scoda Ξάνθη
* onsports
* Marcelinho Leite
* Marcelinho
* FC Baniyas
* Catania F.C.
* Anápolis Futebol Clube

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπετίμ Εσπόρτε Κλούμπε
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Μπανίας ΣΚ
Κατηγορία:Ποδοσφαιριστές Κάλτσιο Κατάνια
Κατηγορία:Ποδοσφαιριστές Ατρόμητου Αθηνών
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ντέλχι Ντάιναμος ΦΚ
Κατηγορία:Ποδοσφαιριστές ΦΚ Πούνε Σίτι
Κατηγορία:Ποδοσφαιριστές Σούπερ Λιγκ Ινδίας
Crazy, Stupid, Love

***Crazy, Stupid, Love.*** (ελληνικά: Τρελή, Χαζή, Αγάπη) είναι αμερικανική κωμωδία παραγωγής 2011, σε σκηνοθεσία των Γκλεν Φικάρα και Τζον Ρέκουα και σε σενάριο του Νταν Φόγκελμαν. Πρωταγωνιστούν οι: Στιβ Καρέλ, Τζούλιαν Μουρ, Ράιαν Γκόσλινγκ, Έμμα Στόουν, Άναλι Τίπτον, Τζουλιάνα Γκιλ, Μαρίζα Τομέι και Κέβιν Μπέικον.

Η ταινία κυκλοφόρησε στους κινηματογράφους στις 29 Ιουλίου 2011 στις ΗΠΑ και στις 15 Σεπτεμβρίου 2011 στην Ελλάδα.

## Πλοκή
Ο Καλ Γουίβερ ζει το όνειρο - έχει μια πολύ καλή δουλειά, ένα όμορφο σπίτι και σπουδαία παιδιά. Όλα θα αλλάξουν όταν η σύζυγός του, Έμιλι, θα ζητήσει διαζύγιο. Η "τέλεια" ζωή του γρήγορα παίρνει την κάτω βόλτα. Ο Καλ δεν έχει βγει σε ραντεβού εδώ και δεκαετίες και περνάει τις μέρες του σε ένα τοπικό μπαρ. Εκεί θα γνωρίσει τον "αβανταδόρο" Τζέικομπ Πάλμερ. Ο Τζέικομπ θα προσπαθήσει να βοηθήσει τον Καλ και θα του ανοίξει τα μάτια: θα φλερτάρει με γυναίκες, θα πιει αντρικά ποτά και θα του δώσει στυλ. Γρήγορα οι δυο τους θα συνειδητοποιήσουν ότι δεν είναι οι μόνοι που ψάχνουν για την αγάπη. Ο 13χρονος γιος του Καλ είναι ερωτευμένος με την 17χρονη μπέιμπι σίτερ, Τζέσικα, η οποία θέλει τον Καλ. Εν τω μεταξύ, ο Τζέικομπ, ο οποίος υποτίθεται ότι έχει όλες τις απαντήσεις, βρίσκει τον εαυτό του να μην ξέρει τι να κάνει όταν ερωτεύεται τη Χάνα, μια κοπέλα η οποία αντιστέκεται στη γοητεία του.

## Ηθοποιοί και Χαρακτήρες
* Στιβ Καρέλ στο ρόλο του *Καλ Γουίβερ*
* Τζούλιαν Μουρ στο ρόλο της *Έμιλι Γουίβερ*
* Ράιαν Γκόσλινγκ στο ρόλο του *Τζέικομπ Πάλμερ*
* Έμμα Στόουν στο ρόλο της *Χάνα*
* Άναλι Τίπτον στο ρόλο της *Τζέσικα*
* Τζουλιάνα Γκιλ στο ρόλο της *Μάντισον*
* Κέβιν Μπέικον στο ρόλο του *Ντέιβιντ*
* Μαρίζα Τομέι στο ρόλο της *Κέιτ*
* Τζος Γκρόμπαν στο ρόλο του *Ρίτσαρντ*
* Λίζα Λαπίρα στο ρόλο της *Λιζ*
* Τζόι Κινγκ στο ρόλο της *Μόλι*

## Box office
Με προϋπολογισμό 50.000.000 δολάρια, το *Crazy, Stupid, Love.* άνοιξε στην 5η θέση με 19,1 εκατομμύρια δολάρια το πρώτο σαββατοκύριακο. Οι συνολικές εισπράξεις στο αμερικανικό box office έφτασαν τα 84,3 εκατομμύρια δολάρια ενώ στον υπόλοιπο κόσμο απέφερε 60,7 εκατομμύρια δολάρια, συγκεντρώνοντας συνολικά 145 εκατομμύρια δολάρια παγκοσμίως.

## Βραβεία & Υποψηφιότητες

## Παραπομπές


## Εξωτερικοί σύνδεσμοι

* Επίσημη ιστοσελίδα
* Crazy, Stupid, Love. στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Warner Bros.
Κατηγορία:Αμερικανικές ρομαντικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές δραματικές κωμικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές εφηβικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Ταινίες με μουσική σύνθεση Κρίστοφ Μπεκ
The Wall

Το **The Wall** είναι το ενδέκατο στούντιο άλμπουμ από το αγγλικό progressive rock συγκρότημα Pink Floyd. Κυκλοφόρησε ως διπλό άλμπουμ, στις 30 Νοεμβρίου 1979, άρχισε να ερμηνεύεται ζωντανά με περίτεχνα θεατρικά εφέ, και μετατράπηκε σε μια ταινία μεγάλου μήκους με τίτλο "*[[Pink Floyd – The Wall]]*".

Ο αριθμός των πωλήσεων παγκοσμίως ξεπέρασε τα τριάντα εκατομμύρια αντίτυπα. Το "*The Wall*" είναι το καλύτερο σε πωλήσεις διπλό άλμπουμ στην ιστορία της μουσικής.

Στις 8, 9 και 12 Ιουλίου 2011, το "*The Wall*", παρουσιάστηκε ζωντανά στην Αθήνα, στο κλειστό γήπεδο μπάσκετ του Ο.Α.Κ.Α., από τον Ρότζερ Γουώτερς. Κατά τις δύο πρώτες ημέρες, η συναυλία μαγνητοσκοπήθηκε και κυκλοφόρησε στην ταινία του "Roger Waters The Wall".

## Ιστορία και ιδέα
Το "*The Wall*", έχει ως κύρια θέματα την εγκατάλειψη και τη προσωπική απομόνωση.

Η ιδέα του άλμπουμ συλλήφθηκε κατά την διάρκεια της περιοδείας του συγκροτήματος In the Flesh Tour το 1977, όταν ο μπασίστας και στιχουργός Ρότζερ Γουότερς, απογοητευμένος από το κοινό τους, φαντάστηκε την δημιουργία ενός τείχους μεταξύ του συγκροτήματος και του κοινού. Το άλμπουμ επικεντρώνεται σε έναν χαρακτήρα, τον Pink, ο οποίος είναι βασισμένος στον Ρότζερ Γουότερς. Οι προσωπικές εμπειρίες του Pink ξεκινούν με την απώλεια του πατέρα του κατά την διάρκεια του Β΄ Παγκόσμιου Πολέμου και συνεχίζουν με την γελοιοποίηση και κακοποίηση από τους δασκάλους του, την υπερπροστατευτική μητέρα του και τέλος την διάλυση του γάμου του.

Όλα αυτά συμβάλλουν στην ενδεχόμενη αυτοεπιβληθείσα απομόνωση του από την κοινωνία και παριστάνονται με ένα εικονικό τείχος.

Κάθε ένα από αυτά τα τραύματα μετατρέπονται μεταφορικά σε "τούβλα στο τείχος" *(bricks in the wall)*.

Ο πρωταγωνιστής γίνεται τελικά αστέρι της ροκ, του οποίου οι σχέσεις αμαυρώνονται από την απιστία, τη χρήση ναρκωτικών, και τις εκρήξεις βίας.

Δεδομένου ότι ο γάμος του καταρρέει, τελειώνει το *χτίσιμο* του τείχους του, ολοκληρώνοντας έτσι την απομόνωση του από την ανθρώπινη επαφή.

Κρυμμένος πίσω από το τείχος του, η κρίση του Pink κλιμακώνεται, και πιστοποιείται με μια παραισθησιογόνα εμφάνιση επί σκηνής, 
στην οποία πιστεύει ότι είναι ένας φασίστας δικτάτορας και εμφανίζεται σε συγκέντρωση όμοια με αυτή των Νεοναζί, όπου εξαπολύει άνδρες σε διάφορους θαυμαστές που πιστεύει ότι είναι ανάξιοι.

Βασανισμένος από την ενοχή, δικάζει τον εαυτό του (trial) να γκρεμίσει το τείχος, αφήνοντας τον Pink να βρει άνοιγμα προς τον έξω κόσμο.

Το άλμπουμ γίνεται πλήρης κύκλος κλείνοντας με τα λόγια  "Isn't this where...", που είναι οι πρώτες λέξεις της φράσης που ξεκινάει το άλμπουμ,"...we came in?".

## Τραγούδια
**CD 1**:

**CD 2**:

## Πωλήσεις

## Η ταινία
Το 1982 ο δίσκος *The Wall*, κινηματογραφήθηκε από τον Άλαν Πάρκερ (Alan Parker), με κύριο ηθοποιό τον μουσικό Μπομπ Γκέλντοφ (Bob Geldof). Η ταινία, με τίτλο *[[Pink Floyd – The Wall]]*, περιλαμβάνει και ένα καινούργιο τραγούδι (When the Tigers Broke Free), καθώς και πιο νέες εκτελέσεις από παλαιότερα τραγούδια όπως το *Mother* και το *Empty Spaces*.

## Παραπομπές


## Εξωτερικοί σύνδεσμοι

* A Complete Analysis of Pink Floyd's „The Wall“

Κατηγορία:Δισκογραφία των Pink Floyd
Κατηγορία:Άλμπουμ του 1979
Κατηγορία:Ροκ όπερες
Κάθριν Πρέσκοτ

Η **Κάθριν «Κατ» Πρέσκοτ** (Αγγλικά: *Kathryn "Kat" Prescott*), γεννημένη στις 4 Ιουνίου 1991, είναι Αγγλίδα ηθοποιός, γνωστή για το ρόλο της ως Έμιλι Φιτς στην εφηβική τηλεοπτική σειρά *[[Skins]]*.

## Καριέρα
Τον Ιούλιο του 2008, η Πρέσκοτ και η δίδυμη αδερφή της Μέγκαν εμφανίστηκαν στο επεισόδιο «Dare, Double Dare, Truth» της σαπουνόπερας *Doctors*, υποδυόμενες τις δίδυμες αδερφές, Έιμι και Σάρλοτ Γουίλκοξ αντίστοιχα.

Στις αρχές του 2009, η Πρέσκοτ υποδύθηκε την Έμιλι Φιτς στην τηλεοπτική εφηβική σειρά *[[Skins]]* στον 3ο και 4ο κύκλο, μαζί με άλλους χαρακτήρες γνωστούς ως η «Δεύτερη γενιά» της σειράς.

Η Πρέσκοτ δήλωσε στην επίσημη ιστοσελίδα της το Μάρτιο του 2010 ότι κέρδισε ένα ρόλο στο πιλοτικό επεισόδιο της σειράς *Goth*. Στα τέλη του Απριλίου 2010, επιβεβαίωσε μέσω της ιστοσελίδας της ότι θα ξεκινούσε τα γυρίσματα για τη σειρά τον Αύγουστο της ίδιας χρονιάς.

Στις 16 Οκτωβρίου 2012, ανακοινώθηκε ότι θα αναλάβει πάλι το ρόλο της ως Έμιλι Φιτς στον έβδομο κύκλο της σειράς *Skins*.

## Προσωπική ζωή
Η Κάθριν είναι 6 λεπτά μεγαλύτερη από τη δίδυμη αδερφή της Μέγκαν και έχει συνολικά 14 τρυπήματα στο σώμα της. 

Όταν παραχώρησε τη δική της «Top Ten Playlist» στην επίσημη ιστοσελίδα του *Skins* ανέφερε τους The Cardigans, Metallica και Röyksopp ανάμεσα στην αγαπημένη της μουσική.

Ως απάντηση σε μια ερώτηση ενός θαυμαστή της  στην ιστοσελίδα της (με αφορμή φήμες που αφορούσαν την ομοφυλοφιλία του χαρακτήρα της στο *[[Skins (TV series)|Skins]]*, η Πρέσκοτ αποκάλυψε ότι θα προτιμούσε να μην βάλει ετικέτα στον εαυτό της αφορώντας την σεξουαλικότητά της και ότι «οι ετικέτες είναι για τις κονσέρβες». Ακόμη δήλωσε ότι δεν πιστεύει ότι «οι άνθρωποι καθορίζονται από τη σεξουαλικότητά τους», υποστηρίζοντας ότι «αυτή δεν αλλάζει το πως είναι ως άνθρωποι». 

Απαντώντας σε μια άλλη ερώτηση, αποκάλυψε ότι δεν είναι αυστηρά χορτοφάγος, αλλά είναι επιφυλακτική σχετικά με το τι κρέας καταναλώνει.

## Φιλμογραφία

## Παραπομπές


## Εξωτερικοί σύνδεσμοι

* Επίσημη ιστοσελίδα
* Internet Movie Database

Κατηγορία:Αγγλίδες ηθοποιοί τηλεόρασης
Σήραγγες Κου Τσι

240px|μικρογραφία|δεξιά|Σήραγγες Κου Τσι
Οι **σήραγγες Κου Τσι** (*Cu Chi*) αποτελούν σύστημα σηράγγων και βρίσκονται 70 χιλιόμετρα βορειοδυτικά της Σαϊγκόν στο Βιετνάμ. Το αρχικό μήκος των σηράγγων ήταν μεγαλύτερο από 200 χιλιόμετρα, σήμερα όμως διατηρούνται μόνο τα 120 χιλιόμετρα. Ανοίχθηκαν από τους Βιετκόνγκ κατά τη διάρκεια του πολέμου του Βιετνάμ. Μέσα στις σήραγγες υπήρχαν νοσοκομεία, κουζίνες, κρεβατοκάμαρες, αίθουσες συνεδριάσεων και οπλοστάσια. Το 1968 οι Βιετκόνγκ χρησιμοποίησαν τις σήραγγες για την επίθεσή τους στη Σαϊγκόν. Σήμερα οι σήραγγες του Κου Τσι αποτελούν τουριστικό προορισμό.

Κατηγορία:Κτίρια και κατασκευές στο Βιετνάμ
Κου Τσι
Κατηγορία:Πόλεμος του Βιετνάμ
The Amazing Spider-Man

Το ***The Amazing Spider-Man*** είναι μια σειρά αμερικανικών βιβλίων κόμικ που δημοσιεύονται από τη Marvel Comics, όπου εμφανίζεται ο φανταστικός υπερήρωας Spider-Man ως ο κύριος πρωταγωνιστής. Τοποθετημένο στην κύρια συνέχεια του franchise, ξεκίνησε να εκδίδεται το 1963 ως μηνιαία έκδοση και εκδιδόταν συνεχώς, με μια σύντομη διακοπή το 1995, μέχρι την επανεκκίνησή του με νέα αριθμητική σειρά το 1999. Το 2003 επανήλθε στην αριθμητική σειρά του πρώτου τόμου. Ο τίτλος έχει περιστασιακά δημοσιευτεί ανά δύο εβδομάδες και δημοσιευόταν τρεις φορές τον μήνα από το 2008 έως το 2010.

Μετά την επανεκκίνηση της DC Comics των *Action Comics* και *Detective Comics* με νέα No. 1 τεύχη το 2011, ήταν το υψηλότερα αριθμημένο αμερικανικό κόμικ σε κυκλοφορία μέχρι την ακύρωσή του. Ο τίτλος τελείωσε την 50 χρόνων πορεία του ως συνεχώς εκδιδόμενο κόμικ με το ορόσημο τεύχος #700 τον Δεκέμβριο του 2012. Αντικαταστάθηκε από το *The Superior Spider-Man* ως μέρος της Marvel NOW! επανεκκίνησης των σειρών κόμικ της Marvel.

Ο τίτλος επανεκκινήθηκε τον Απρίλιο του 2014, ξεκινώντας από την αρχή με τεύχος No. 1, μετά την ιστορία "Goblin Nation" που δημοσιεύτηκε στα *The Superior Spider-Man* και *Superior Spider-Man Team-Up*. Στα τέλη του 2015, το *The Amazing Spider-Man* επανεκκινήθηκε ξανά με νέο τόμο με το τεύχος No. 1 να ακολουθεί το συμβάν του 2015 *[[Secret Wars (κόμικς, 2015)|Secret Wars]]*. Η σειρά επανεκκινήθηκε ξανά το 2018.

## Παραπομπές


Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Twenty-Five Miles

Το **Twenty-Five Miles** γράφθηκε από τους Τζόννι Μπρίστολ, Χάρβεϊ Φουκούα και Έντβιν Στάρ για το δεύτερο άλμπουμ του Στάρ, *25 Miles* (1968). Το κομμάτι έφθασε στη 6η θέση στις ΗΠΑ και στη 36η θέση του Ηνωμένου Βασιλείου. Το τραγούδι μοιάζει αρκετά με το *32 Miles out of Waycross* από τους Hoagy Lands (ηχογραφήθηκε και ως *Mojo Mama* από τους Γουίλσον Πίκετ και Ντόν Βάρνερ), το οποίο γράφθηκε από τους Μπέρτ Μπέρνς και Τζέρρι Ράγκοβοϊ.

Οι Τζάκσον 5 επανεκτέλεσαν το κομμάτι το 1969, αλλά δεν κυκλοφόρησε μέχρι το 1987, όποτε συμπεριλήφθηκε στο απάνθισμα  *[[The Original Soul of Michael Jackson]]*, με τον Μάικλ Τζάκσον να εκτελεί solο, αν και στο άλμπουμ δεν συμπεριλήφθηκε η αρχική ηχογραφημένη εκδοχή. 

Η εκδοχή του Τζάκσον κυκλοφόρησε ως single στις ΗΠΑ για να προωθήσει το *The Original Soul of Michael Jackson*. Το single συμπληρώθηκε με το *Up on the Housetop*. Η αρχική ηχογράφηση συμπεριλήφθηκε στο άλμπουμ *[[Hello World: The Motown Solo Collection]]*.

Η εκδοχή του Έντβιν Στάρ συμπεριλήφθηκε στις ταινίες *[[Adventures In Babysitting]]* και *[[Dead Presidents]]*. Ένα μικρότερο remix της ίδιας εκδοχής χηρισμοποιήθηκε για προώθηση του NFL.

## Παραπομπές


κατηγορία:Τραγούδια του Μάικλ Τζάκσον
Κατηγορία:Singles του 1969
Κατηγορία:Τραγούδια του 1968
Κατηγορία:Singles του 1987
Το Κοριτσάκι με τα Σπίρτα

***Το κοριτσάκι με τα σπίρτα*** (πρωτότυπο στα Δανικά: *Den Lille Pige med Svovlstikkerne*) είναι ένα παραμύθι από τον Δανό ποιητή και συγγραφέα Χανς Κρίστιαν Άντερσεν (Hans Christian Andersen). Η ιστορία αφορά στα όνειρα και στην ελπίδα ενός ετοιμοθάνατου παιδιού, και εκδόθηκε για πρώτη φορά το 1845. Η ιστορία έχει προσαρμοστεί σε κινούμενα σχέδια, τηλεοπτικά μιούζικαλ και άλλα.

## Πλοκή
Μία κρύα Παραμονή Πρωτοχρονιάς, οι κάτοικοι μιας χιονισμένης πόλης - χαρούμενοι και ζεστά ντυμένοι, φορτωμένοι με ψώνια και δώρα - βάδιζαν βιαστικοί προς τα γιορτινά τους σπίτια, αγνοώντας μία μικρή ορφανή πλανόδια πωλήτρια. Με σβησμένη φωνή, ψιθύριζε αχνά πως δεν ζητιάνευε αλλά πως πουλούσε σπίρτα για να ζήσει. Τότε μια άμαξα πέρασε γρήγορα και η μικρή μόλις που πρόλαβε να τραβηχτεί στην άκρη του δρόμου. Το ένα της τσόκαρο τινάχτηκε μακριά - ένα αγόρι κουκουλωμένο ζεστά το πήρε και έφυγε τρέχοντας - ενώ τα σπίρτα έπεσαν από την ποδιά της και σκορπίστηκαν στον υγρό δρόμο. Το κοριτσάκι γονάτισε στο χιόνι και άρχισε να μαζεύει ένα-ένα τα μουσκεμένα σπίρτα. Αυτά ήταν όλο το βιος και όλος ο κόσμος της, αφού γονείς, σπίτι, οικογένεια ήταν μία μακρινή ανάμνηση γι' αυτή.

Έκανε παγωνιά, αλλά φοβόταν να γυρίσει στην τρώγλη της καθώς ο πατέρας της θα την χτυπούσε μην έχοντας πουλήσει τα σπίρτα. Σε κάποιο παράθυρο είδε ένα στολισμένο δωμάτιο και μία τρυφερή μανούλα να ταΐζει με στοργή και απέραντη αγάπη την κορούλα της. Τότε βούρκωσε. Αποκαμωμένη και μελαγχολική βρήκε καταφύγιο σε μια γωνιά και άναψε ένα σπίρτο για να ζεσταθεί. Στην λάμψη τους είδε αρκετά υπέροχα οράματα, συμπεριλαμβανομένων ενός χριστουγεννιάτικου δέντρου και γιορτινών διακοπών. Το κορίτσι κοίταξε προς τον ουρανό είδε ένα πεφταστέρι και θυμήθηκε την αποθανούσα γιαγιά της να λέει πως ένα τέτοιο αστέρι σημαίνει πως κάποιος πέθανε και πάει στον παράδεισο. Καθώς άναψε το επόμενο σπίρτο είδε ένα όραμα με την γιαγιά της, ο μόνος άνθρωπος που την αντιμετώπισε με καλοσύνη και αγάπη. Άναβε το ένα σπίρτο μετά το άλλο για να κρατήσει το όραμα της γιαγιάς κοντά της για όσο περισσότερο μπορούσε.

Το κοριτσάκι πέθανε και η γιαγιά της μετέφερε το πνεύμα της στον παράδεισο. Το επόμενο πρωί περαστικοί βρήκαν το νεκρό παιδί στην γωνιά, τριγυρισμένο από αναρίθμητα καμένα σπίρτα.

## Πηγές
μικρογραφία|Εικονογράφηση του Γερμανού Πολ Χέι, 1939
Η πηγή της ιστορίας ήταν μία ευρέως δημοφιλής ξυλογραφία του Δανού καλλιτέχνη Johan Thomas Lundbye που απεικονίζει ένα φτωχό παιδί να πουλάει σπίρτα και η οποία τυπώθηκε στο ημερολόγιο του 1843. Πολλές απεικονίσεις του έργου είχαν σταλεί στον Άντερσεν από τον εκδότη του ημερολογίου, ζητώντας του να γράψει μία ιστορία γύρω από αυτό.

Μία άλλη πηγή έμπνευσης θα μπορούσε να είναι το ταξίδι του Άντερσεν στην Μπρατισλάβα (σλοβακικά: Bratislava), το 1841, όπου έγινε μάρτυρας του τρόπου με τον οποίο η πόλη Ντέβιν (σλοβ.: Devín) κάηκε και οι γυναίκες έψαχναν για τα χαμένα τους παιδιά.

Το Κοριτσάκι με τα Σπίρτα
Λουί-Κλωντ Ντακέν

Ο **Λουί-Κλωντ Ντακέν** (γαλλ. *Louis-Claude Daquin* ή *d'Acquien*, Παρίσι, 4 Ιουλίου 1694 – Παρίσι, 15 Ιουνίου 1772) ήταν Γάλλος συνθέτης, τσεμπαλίστας και οργανίστας.

## Βιογραφία
Ο Ντακέν γεννήθηκε στο Παρίσι, γιος του εβραιοϊταλικής καταγωγής Κλωντ (αυθεντικό όνομα D' Aquino) και της Αν Τιερσάν (Anne Tiersant). Επρόκειτο για ένα παιδί-θαύμα· σε ηλικία μόλις έξι ετών έπαιξε μουσική στην αυλή του Λουδοβίκου ΙΔ΄. Για ένα διάστημα μαθήτευσε πλάι στον Λουί Μαρσάν (Louis Marchand). Στην ηλικία των 12, έγινε οργανίστας στη Sainte-Chapelle, και τον επόμενο χρόνο ανέλαβε την ίδια θέση στην εκκλησία του Αγίου Αντωνίου (Petit St Antoine).

Το 1722 παντρεύτηκε την Ντενίζ-Τερέζ Κυρό (Denise-Thérèse Quirot) ενόσω ήταν ήδη οργανίστας του βασιλέα στο βασιλικό παρεκκλήσι του παλατιού και τακτικός μουσικός στην αυλή του Λουδοβίκου-Αρμάνδου Β΄ πρίγκηπα του Κοντί. Το 1727 διορίστηκε οργανίστας στην εκκλησία του Αγίου Παύλου στο Παρίσι, κερδίζοντας τη θέση από τον επίσης υποψήφιο συνθέτη και μουσικό Ζαν-Φιλίπ Ραμώ. Πέντε χρόνια αργότερα αντικατέστησε τον δάσκαλό του Λουί Μαρσάν ως οργανίστας στην Église des Cordeliers. Το 1739 έγινε βασιλικός οργανίστας, ενώ το 1755 έλαβε τη θέση του τιτλούχου οργανίστα (organiste titulaire) στον καθεδρικό ναό της Νοτρ Νταμ, διαδεχόμενος τον Αντουάν Καλβιέρ (Antoine Calvière). Το 1770 εγκατέλειψε τα καθήκοντά του, πιθανώς λόγω χρόνιας ασθένειας, που τον οδήγησε στον θάνατο δύο χρόνια μετά.

Με τη φήμη ενός λαμπρού οργανίστα, ο Ντακέν προσήλκυε πλήθη κόσμου να τον ακούσουν. Από άρθρα και γράμματα της εποχής, θεωρείται ίσως ο καλύτερος στον αυτοσχεδιασμό για την εποχή του. Φημολογείται μάλιστα ότι αυτοσχεδιάζοντας κατά τη διάρκεια της χριστουγεννιάτικης λειτουργίας κάποια χρονιά, ο κόσμος που κατέφθασε ήταν τόσο πολύς, που ο ιερέας αναγκάστηκε να καλέσει την αστυνομία για την τήρηση της τάξης.

## Έργα
Ανάμεσα στα έργα του Ντακέν ίσως το πιο γνωστό είναι το "le coucoû" («ο κούκος»), μέρος από τα έργα για τσέμπαλο του 1735. Εξίσου γνωστά είναι και τα "νοέλ" του, χριστουγεννιάτικα κάλαντα σε επεξεργασία για όργανο και τσέμπαλο, που παίζονται κάθε Χριστούγεννα στις εκκλησίες της βόρειας Ευρώπης.

* La rose (1762)
* Beatus vir (1704)
* Air à boire (1718)
* Livre de pièces de clavecin (1735 και 1739)
* Nouveau livre de noëls (1757)

## Παραπομπές


## Πηγές
* Montagnier JP *The New Grove Dictionary of Music and Musicians* London, 1995

## Εξωτερικοί σύνδεσμοι
* 

Κατηγορία:Γάλλοι συνθέτες
Κατηγορία:Συνθέτες του Μπαρόκ
Ψείρες (παιχνίδι)

Οι **ψείρες** είναι παιδικό παιχνίδι που παίζεται με μπάλα και συμμετέχουν τρεις ή παραπάνω παίκτες.

## Περιγραφή
Όλοι οι παίχτες συγκεντρώνονται σε κύκλο. Ένας μπαίνει μέσα στον κύκλο και φωνάζει ένα όνομα και πετάει την μπάλα. Το άτομο που θα ακούσει το όνομά  του πρέπει να πιάσει την μπάλα. Αν πιάσει την μπάλα, τότε λέει ένα άλλο όνομα.

Αν όμως δεν πιάσει την μπάλα, τότε οι άλλοι παίχτες τρέχουν όσο πιο μακριά μπορούν. Ο παίχτης που δεν έπιασε την μπάλα λέει «123 στοπ!». Όταν ακούσουν οι παίχτες «123 στοπ!», σταματούν να τρέχουν και κάθονται ακίνητοι. Αν ο παίχτης που έχει την μπάλα δεν κοιτάζει, οι υπόλοιποι παίχτες μπορούν να κουνηθούν. Τότε ο παίχτης που κρατάει την μπάλα, κοιτάζει για να δει ποιος παίχτης είναι πιο κοντά και κάνει 3 βήματα. Μετά στοχεύει τον παίχτη που έχει για στόχο και ρίχνει την μπάλα. Αν η μπάλα δεν ακουμπήσει τον παίχτη, τότε ο παίχτης που έριξε την μπάλα παίρνει αρνητικό πόντο δηλαδή *ψείρα*, εάν όμως η μπάλα ακουμπήσει τον παίχτη, τότε ο παίχτης που ακούμπησε η μπάλα παίρνει *ψείρα*.

Αν ένας παίχτης φτάσει στις 5 *ψείρες*,τότε οι άλλοι παίχτες συγκεντρώνονται σε ένα μέρος, για  να μην τους βλέπει ο παίχτης με τις 5 *ψείρες*. Στο χέρι ενός παίχτη βγάζουν παρατσούκλια όλοι οι παίχτες μαζί. Βγάζουν 3 κακά και 2 καλά και ο παίχτης με τις 5 *ψείρες* διαλέγει ένα δάκτυλο στην τύχη και ο,τι παρατσούκλι πετύχει έτσι πρέπει να φωνάζουν τον παίχτη αλλιώς θα πάρουν *ψείρα*. Αν ένας παίχτης φτάσει στις 10 *ψείρες* τότε κρύβουν το παπούτσι του παίχτη με τις 10 ψείρες χωρίς να βλέπει. Για να το βρει πιο εύκολα, οι παίχτες τον βοηθούν λέγοντάς του «κρύο»,δηλαδή ότι είναι μακριά από το κρυμμένο παπούτσι, και «ζέστη» δηλαδή ότι είναι κοντά στο κρυμμένο παπούτσι.

## Παραπομπές

Κατηγορία:Παραδοσιακά παιδικά παιχνίδια
Εκμελεντίν Ισάνογλου

Ο **Εκμελεντίν Ισάνογλου** (1943 Κάιρο) ήταν γενικός γραμματέας του Οργανισμού Ισλαμικής Διάσκεψης από το 2004 έως το 2014.

## Βιογραφικά στοιχεία

Γεννήθηκε στο Κάιρο το 1943. Αποφοίτησε από τη Σχολή Τεχνών και Επιστημών Άιν Σάμς Πανεπιστήμιο στην Αίγυπτο. Ολοκλήρωσε το διδακτορικό του στη Σχολή Τεχνών και Επιστημών του Πανεπιστημίου Άγκυρας το 1974. Το 1984 έγινε καθηγητής.

Είναι παντρεμένος και έχει 3 παιδιά.

## Παραπομπές


Κατηγορία:Τούρκοι διπλωμάτες